
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1560 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών της Εθνικής Επιτροπής για το Δικαι¬ 
ώματα του Ανθρώπου. 

Απόφαση διάθεσης θετών ομολόγων του Ελληνι¬ 
κού Δημοσίου στις 20.10.2006 μέσω Δημοπρασί¬ 
ας με άνοιγμα (Γβ-οροπίπρ) της αρχικής έκδοσης 

17.3.2006 και λήξης 21.6.2009. 

Καθορισμός του ύψους των δικαιωμάτων και εξόδων 
της διοικητικής εκτέλεσης των δικαιούχων προ¬ 
σώπων και του τρόπου είσπραξης αυτών. 

Κατάργηση ΝΠΔΔ με την επωνυμία «Μορφωτική 
Εστία της Κοινότητος Ανω Βιάννου και σύσταση 
νέου Νομικού Προσώπου Δημοσίου Δικαίου με την 
επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ 
ΒΙΑΝΝΟΥ “ΙΩΑΝΝΗΣ ΚΟΝΔΥΛΑΚΗΣ”». 

ΔΙΟΡΘΩΣΗ ΣΦΑΛΜΑΤΟΣ 

Διόρθωση σφάλματος στην υπ’ αριθμ. 4548/612 από¬ 
φαση του Γενικού Γραμματέα Περιφέρειας Θεσ¬ 
σαλίας. 


ΑΠΟΦΑΣΕΙ Σ 

Αριθμ. Υ199 (1) 

Ορισμός μελών της Εθνικής Επιτροπής για τα Δικαιώ¬ 
ματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις : 

α) του άρθρου 2 του ν. 2607/1998 (Α’ 281) β) του άρθρου 
18 του ν. 3051/2002 (Α’ 220). 

2. Τα έγγραφα του Υπουργείου Εξωτερικών (υπ’ αριθμ. 
ΑΣ 1834/9.6.2006) του Υπουργείου Εθνικής Παιδείας και 
Θρησκευμάτων (υπ’ αριθμ. Φ908/2590/Η/10.1.2006 και 
Φ.908/63221/Η/26.6.2006). 

3. Το από 10.7.2006 έγγραφο της Ελληνικής Ένωσης 
για τα Δικαιώματα του Ανθρώπου. 

4. Το υπ’ αριθμ. 258/20.9.2006 έγγραφο του Δικηγορι¬ 
κού Συλλόγου Αθηνών, αποφασίζουμε: 


24 Οκτωβρίου 2006 
1. Μέλη της Εθνικής Επιτροπής για τα Δικαιώματα του 
Ανθρώπου ορίζονται: 

α) Ο Πέτρος Παραράς, τ. Αντιπρόεδρος του Συμβου¬ 
λίου της Επικράτειας, ως εκπρόσωπος του Υπουργείου 
Εξωτερικών. 

1 β) Η Ισμήνη Κριάρη, Ειδική Γραμματέας του Υπουργεί¬ 
ου Εθνικής Παιδείας και Θρησκευμάτων ως εκπρόσωπος 
του Υπουργείου Εθνικής Παιδείας και Θρησκευμάτων, 
με αναπληρώτρια την Ελισάβετ Καβαλιεράκη. ειδική 

2 επιστήμονα του ίδιου Υπουργείου. 

γ) Ο Γ ιάννης Κτιστάκις, Γ ενικός Γ ραμματέας της Ελ¬ 
ληνικής Ένωσης για τα Δικαιώματα του Ανθρώπου, ως 

3 εκπρόσωπος της Ελληνικής Ένωσης για τα Δικαιώματα 
του Ανθρώπου, σε αντικατάσταση του Δημήτρη Χριστό- 
πουλου, με αναπληρωτή τον Γιάννη Ιωαννίδη, μέλος του 
Διοικητικού Συμβουλίου της ίδιαςΈνωσης, σε αντικατά¬ 
σταση του Γ ιάννη Κτιστάκι. 

δ) Ο Δημήτρης Παξινός, Πρόεδρος του Δικηγορικού 
Συλλόγου Αθηνών, ως εκπρόσωπος του Δικηγορικού 
Συλλόγου Αθηνών σε αντικατάσταση του Ευάγγελου 
Ζερβέα με αναπληρωτή τον Ευάγγελο Ζερβέα, Δικηγό¬ 
ρο - Σύμβουλο του Δικηγορικού Συλλόγου Αθηνών, σε 
αντικατάσταση της Μαρίας Κουβέλη. 

Οι ανωτέρω ορίζονται για θητεία που λήγει την 15η 
Μαρτίου 2009. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2006 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 
-♦- 

Αριθμ. 2/57972/0023/Α (2) 

Απόφαση διάθεσης 3ετών ομολόγων του Ελληνικού Δη¬ 
μοσίου στις 20.10.2006 μέσω Δημοπρασίας με άνοιγ¬ 
μα (Γθ-οροπίπρ) της αρχικής έκδοσης 17.3.2006 και 
λήξης 21.6.2009. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άϋλοι τίτλοι)» (ΦΕΚ 43Α/22.3.1994). 

4. Τις διατάξεις των άρθρων 64, 90 και 91 του ν. 
2362/1995 «Περί Δημοσίου Λογιστικού, ελέγχου των 
δαπανών του Κράτους κ.α.δ.» (ΦΕΚ 247 Α/27.11.1995). 

5. Τις διατάξεις του άρθρου 11 του ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α’/18.2.1997), όπως τροποποιήθηκε με το άρθρο 
9 του ν. 2579/1998. 

6. Τις διατάξεις του άρθρου 31 του ν. 2682/1999 (ΦΕΚ 
16 Α/1999) «Διαρρυθμίσεις στη φορολογία των αυτοκι¬ 
νήτων, οχημάτων και άλλες διατάξεις». 

7. Τις διατάξεις του ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/1997, 974/1998 και 2866/1998 του Συμβουλίου, 
όπως ισχύουν σχετικά με την εισαγωγή του ΕΥΡΩ». 
(ΦΕΚ 207/Α/27.9.2000). 

8. Τις διατάξεις του άρθρου 37 του ν. 3130/28.3.2003 
(ΦΕΚ 76/Α) «Μισθώσεις ακινήτων για τη στέγαση Δημο¬ 
σίων Υπηρεσιών κ.α.δ.» 

9. Τις διατάξεις του ν. 2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ) και άλλες 
διατάξεις» (ΦΕΚ 151 Α/6.7.1998). 

10. Την υπ’ αριθμ. 2021180/2981/0023/31.3.1997 απόφαση 
του Υπουργού Οικονομίας και Οικονομικών «Περί των 
δαπανών σύναψης, έκδοσης και εξυπηρέτησης κ.λπ. των 
δανείων του δημοσίου (ΦΕΚ 286/Β/10.4.1997)». 

11. Την υπ’ αριθμ. 2/4627/0023/25.1.2001 απόφαση του 
Υπουργού Οικονομίας και Οικονομικών «Καθορισμός 
όρων, τύπου και κειμένου των ομολόγων Ελληνικού 
Δημοσίου σε Ευρώ, σταθερού επιτοκίου». 

12. Την υπ’ αριθμ. 2/14042/0 023Α/14.03.20 06 απόφαση 
του Υπουργού Οικονομίας και Οικονομικών για την έκ¬ 
δοση στις 17.3.2006 ομολόγου, σε άϋλη μορφή, σταθερού 
επιτοκίου, 3ετούς διάρκειας, λήξης 21.6.2009. 

13. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β/14.10.2005) απόφαση του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 
διοτήτων του Υπουργού Οικονομίας και Οικονομικών 
στους Υφυπουργούς Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (ΦΕΚ 204 Β'). 

14. Την υπ’ αριθμ. 2/70563/0023Α/27.12.2005 κοινή από¬ 
φαση του Υπουργού Οικονομίας και Οικονομικών και 
του Διοικητή της Τράπεζας της Ελλάδος «Κανονισμός 
λειτουργίας των Βασικών Διαπραγματευτών Αγοράς». 

15. Το υπ’ αριθμ. 967/13.10.2006 έγγραφο του Ο.Δ.ΔΗ. 
X., αποφασίζουμε: 

Ορίζουμε τους βασικούς όρους έκδοσης καθώς και 
την διαδικασία της δημοπρασίας που θα πραγματο¬ 
ποιηθεί στις 17.10.2006 μέσω της οποίας θα διατεθούν 
στις 20.10.2006 τίτλοι με άνοιγμα Γθ-οροπίπρ της αρχικής 
έκδοσης (17.03.2006) ομολόγων του Ελληνικού Δημοσίου, 
σε άϋλη μορφή, σταθερού επιτοκίου, 3ετούς διάρκειας, 
και λήξης 21.6.2009. 


ΒΑΣΙΚΟΙ ΟΡΟΙ ΕΚΔΟΣΗΣ 

1) Οι τίτλοι, οι οποίοι θα διατεθούν στις 20.10.2006 
είναι ομόλογα του Ελληνικού Δημοσίου σε Ευρώ, σταθε¬ 
ρού επιτοκίου, διάρκειας τριών (3) ετών, με ημερομηνία 
αρχικής έκδοσης 17.3.2006 και λήξης 21.6.2009, με πρώτο 
τοκομερίδιο το οποίο αρχίζει την 17.3.2006 και λήγει την 
21.6.2007 (Ιοηρ οουροπ). 

2) Η ονομαστική αξία των ομολόγων είναι 1.000 
Ευρώ. 

3) Το επιτόκιο των ομολόγων είναι το ίδιο με αυτό 
της αρχικής έκδοσης 3,40% ετησίως σταθερό για όλη 
την διάρκεια των ομολόγων. 

4) Το ποσό το οποίο θα δημοπρατηθεί ορίζεται σε 
εννιακόσια εκατομμύρια ΕΥΡΩ (€ 900.000.000). 

5) α. Τα ομόλογα αποφέρουν τόκο από την ημερο¬ 
μηνία έκδοσης τους προς επιτόκιο σταθερό για όλη 
τη διάρκεια τους. Ο τόκος υπολογίζεται στην ελάχι¬ 
στη ονομαστική αξία € 1.000, με βάση τον πραγματικό 
αριθμό ημερών κάθε τοκοφόρου περιόδου και έτος 365 
ή 366 ημερών {αοΙυαΙ/αοΙυαΙΟΒΜΑ)} και καταβάλλεται 
δεδουλευμένος. 

β. Στις 20.10.2006 που είναι η ημερομηνία ανοίγματος 
(Γθ-οροπίπρ) της έκδοσης και διακανονισμού, θα κατα¬ 
βληθούν οι δεδουλευμένοι τόκοι των ομολόγων, που 
αφορούν το χρονικό διάστημα από 17.3.2006 μέχρι και 
20.10.2006 σε ΕΥΡΩ στρογγυλοποιημένοι στα 2 δεκα¬ 
δικά ψηφία. 

γ. Οι δεδουλευμένοι τόκοι για το παραπάνω χρονικό 
διάστημα θα υπολογισθούν, επί της ελάχιστης ονομαστι¬ 
κής αξίας (€ 1.000) με απόδοση, η οποία προκύπτει από 
το βασικό επιτόκιο 3,40% επί το κλάσμα ημερών 217/365 
και είναι ίση με 2,021370%/Ετσι οι δεδουλευμένοι τόκοι 
για το παραπάνω χρονικό διάστημα είναι € 20,21. 

6) Η εξόφληση των τίτλων θα γίνει στην ονομαστική 
τους αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα, η εξόφληση θα γί¬ 
νει την αμέσως επόμενη εργάσιμη, χωρίς να πληρωθεί 
πρόσθετος τόκος. Εργάσιμη ημέρα θεωρείται, η ημέρα 
κατά την οποία εκτελούν πληρωμές στην Ελλάδα οι 
εμπορικές τράπεζες και οι αγορές συναλλάγματος και 
κατά την οποία λειτουργεί το σύστημα Τ.Α.Β.Θ.Ε.Τ. 

7) Οι τόκοι των ομολόγων υπόκεινται σε φορολόγηση 
βάσει συντελεστή φορολόγησης που ισχύει κατά την 
έκδοση των τίτλων (10%). Η παρακράτηση του φόρου 
θα γίνει κατά την εξαργύρωση των τοκομεριδίων. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

8) Οι λοιποί όροι των ομολόγων είναι ίδιοι με αυτούς 
που ισχύουν και για τα λοιπά ομόλογα του Δημοσίου 
σε Ευρώ σταθερού επιτοκίου. 

Β' ΔΗΜΟΠΡΑΣΙΑ 

1) Η δημοπρασία θα είναι τύπου ανταγωνιστικών προ¬ 
σφορών (οοπιροΐίίίνθ αυοίίοη ή πιυΙΙίρΙβ ρήσο αυοίίοη) 
και θα διεξαχθεί βάσει του Κανονισμού Λειτουργίας 
των Βασικών Διαπραγματευτών Αγοράς, την Τρίτη 17 
Οκτωβρίου 2006, μέσω της ΗΔΑΤ από τον Οργανισμό 
Διαχείρισης Δημοσίου Χρέους (Ο.Δ.ΔΗ.Χ.). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 

οποίοι υποβάλλουν μέχρι 5 ανταγωνιστικές προσφο¬ 
ρές έκαστος. Το ελάχιστο ποσό κάθε προσφοράς δεν 
θα υπολείπεται των πέντε εκατομμυρίων ΕΥΡΩ (€ 
5.000.000) και δεν θα υπερβαίνει σε ονομαστική αξία 
το δημοπρατούμενο ποσό. 

Οι προσφορές θα αναφέρονται σε ονομαστικές 
αξίες πολλαπλάσιες του ενός εκατομμυρίου ΕΥΡΩ 
(€ 1 . 000 . 000 ). 

3) Κάθε προσφορά πρέπει να περιλαμβάνει την ονο¬ 
μαστική αξία των ομολόγων που ζητούνται καθώς και 
την τιμή που είναι διατεθειμένος να πληρώσει ο κάθε 
Βασικός Διαπραγματευτής. 

Το προσφερόμενο τίμημα που θα υποβληθεί δεν θα 
συμπεριλαμβάνει τους δεδουλευμένους τόκους (οΐοαπ 
ρποο). 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να 
υποβάλλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 20% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στη μέση σταθμική τιμή 
όλων των επιτυχών ανταγωνιστικών προσφορών. 

Η κάθε μια μη ανταγωνιστική προσφορά δεν μπορεί να 
υπερβαίνει το συνολικό ποσό που διατίθεται με τη μέθο¬ 
δο των μη ανταγωνιστικών προσφορών. Οι προσφορές 
θα υποβληθούν, μέσω της ΗΔΑΤ στις 17 Οκτωβρίου 2006 
και μέχρι την 12.00 μεσημβρινή ώρα Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια ημέ¬ 
ρα της διεξαγωγής της δημοπρασίας στις 17 Οκτωβρίου 
2006 και μέχρι την 12:45 μεσημβρινή ώρα Ελλάδος, από 
τον Οργανισμό Διαχείρισης Δημοσίου Χρέους (Ο.Δ.ΔΗ. 
X.). 

7) Οι Βασικοί Διαπραγματευτές Αγοράς έχουν το 
δικαίωμα, μετά το περάς της δημοπρασίας και εντός 
δύο εργάσιμων ημερών (μέχρι τη 12:00 μεσημβρινή ώρα 
Ελλάδος της 19ης Οκτωβρίου 2006), να υποβάλουν προ¬ 
σφορές μεσώ της ΗΔΑΤ, για την απόκτηση στη μέση 
σταθμική τιμή της δημοπρασίας επί πλέον τίτλων μέχρι 
συνολικής ονομαστικής αξίας ίσης προς το 20% του δη- 
μοπρατουμένου ποσού. Στην περίπτωση που η συνολική 
ονομαστική αξία των νέων προσφορών υπερβαίνει το 
ανωτέρω ποσοστό, η κατανομή των τίτλων σε κάθε έναν 
Βασικό Διαπραγματευτή θα γίνεται με την αναλογία που 
προκύπτει απο το μέσο σταθμικό ποσοστό συμμετοχής 
ενός εκάστου στις επιτυχείς ανταγωνιστικές προσφο¬ 
ρές των προηγουμένων της παρούσας τριών δημοπρα¬ 
σιών ομολόγων. Το τυχόν αδιάθετο υπόλοιπο αυτού του 
ποσού θα κατανέμεται εξ ίσου στους ενδιαφερομένους 
Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 19ης Οκτω¬ 
βρίου 2006, από την Τράπεζα της Ελλάδος (ΗΔΑΤ). 


8) Οι υποβαλλόμενες στις δημοπρασίες προσφορές, 
κατατασσόμενες κατά φθίνουσα τάξη τιμών, είτε ικα¬ 
νοποιούνται όλες κατά σειρά μέχρι του ύψους του δη¬ 
μοπρατούμενου ποσού, είτε ακυρώνεται η δημοπρασία 
εξ ολοκλήρου. Ο εκδότης διατηρεί το δικαίωμα επανά¬ 
ληψης της ακυρωθείσας δημοπρασίας. 

9) Κατ’ εξαίρεση, σε περίπτωση που υπάρχει σημα¬ 
ντική απόκλιση των τιμών που δόθηκαν για το 80% του 
δημοπρατηθέντος ποσού σε σχέση με τις τιμές που 
δόθηκαν για το εναπομένον 20%, ο εκδότης διατηρεί 
το δικαίωμα να απορροφήσει μόνο το 80% του δημο¬ 
πρατηθέντος ποσού. 

10) Η καταβολή του αντιτίμου αγοράς τίτλων 
(ΒθΙΙΙβπίθπΙ) θα γίνει στις 20 Οκτωβρίου 2006, ημερο¬ 
μηνία ανοίγματος (Γθ-ορσηίηρ) της αρχικής έκδοσης 
(17.03.2006). 

11) Στα τοκομερίδια των άυλων τίτλων δίδεται η δυ¬ 
νατότητα ξεχωριστής διαπραγμάτευσης (δίπρρίηρ). Οι 
κωδικοί αριθμοί (Ι5ΙΝ) των ομολόγων θα είναι εκείνοι οι 
οποίοι είχαν δοθεί κατά την έκδοση της 17.03.2006. 

12) Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

13) Το Ελληνικό Δημόσιο διατηρεί το δικαίωμα με 
απόφαση του Υπουργού Οικονομίας και Οικονομικών, 
να προαγοράσει μέρος ή το σύνολο των ομολόγων 
οποιαδήποτε χρονική στιγμή, είτε στην ανοικτή αγορά 
ή με οποιοδήποτε άλλο τρόπο. 

14) Τα ομόλογα είναι διαπραγματεύσιμα στο Χρημα¬ 
τιστήριο αξιών Αθηνών, στην Ηλεκτρονική Δευτερογενή 
Αγορά τίτλων (Η.Δ.Α.Τ.) και στη διατραπεζική αγορά 
(Ο.Τ.Ω.). 

15) Για τα ομόλογα αυτά δεν θα δοθεί καμία προμή¬ 
θεια διάθεσης. 

Γ ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
20ης Οκτωβρίου 2006 (συμπεριλαμβανομένης), μέχρι 
και πέντε (5) εργάσιμες ημέρες, δηλαδή μέχρι και την 
Παρασκευή 27 Οκτωβρίου 2006, η Τράπεζα Ελλάδος, οι 
τράπεζες, τα πιστωτικά ιδρύματα, οι Χρηματιστές - μέλη 
του Χρηματιστηρίου Αξιών Αθηνών και λοιποί φορείς, 
οι οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους ομόλογα από την 
παραπάνω επανέκδοση (20.10.2006), μπορούν να διαθέ¬ 
τουν τους τίτλους, που κατέχουν στα φυσικά πρόσωπα, 
σε απεριόριστα ποσά στην τιμή μεταπώλησης, που θα 
έχουν καθορίσει οι ίδιοι. 

Προϋπόθεση για την παραπάνω διάθεση είναι οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδια επενδυτή και λογαριασμό στο Σ.Α.Τ. 
του Κεντρικού Αποθετηρίου Αξιών (Κ.Α.Α.). 

Τα ομόλογα που θα διατίθενται με την παραπάνω 
διαδικασία, θα είναι αφορολόγητα, θα ισχύει το Ι3ΙΝ Β 
για τα φυσικά πρόσωπα, χωρίς παράγωγους τίτλους 
δηλαδή δεν επιτρέπεται η αποκοπή των τοκομεριδίων 
από το σώμα και αποτελεί μια από τις προϋποθέσεις 
για την φοροαπαλλαγή. 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της επανέκδοσής τους και δια- 
κρατώνται μέχρι την λήξης τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κάθε ημέρα διάθεσης οι τράπεζες και λοιπά ιδρύματα, 
ενημερώνουν το σύστημα των άυλων τίτλων της Τράπε¬ 
ζας της Ελλάδας για τη μεταφορά των ομολόγων από 
το αρχικό ΙδΙΝ (δημοπρασίας) στο Β ΙδΙΝ (έκδοσης για 
φυσικά πρόσωπα), κατά την συνήθη διαδικασία, καθώς 
και τις αντίστοιχες μερίδες των επενδυτών στο Σ.Α.Τ. 
του Κ.Α.Α. 

Οι επενδυτές κάτοχοι των ομολόγων του Ι3ΙΝ Β μπο¬ 
ρούν για την πώληση των τίτλων τους, να απευθύνονται 
στις τράπεζες και τους λοιπούς εξουσιοδοτημένους 
φορείς, οι οποίοι θα αγοράζουν τους τίτλους. 

Σε περίπτωσης πώλησης των τίτλων από τα φυσικά 
πρόσωπα, χωρίς να έχει μεσολαβήσει πληρωμή τοκο¬ 
μεριδίου, θα γίνεται μόνον αλλαγή του Ι3ΙΝ από Β σε 
Α και θα έχουν την ίδια φορολογική μεταχείριση με τα 
κανονικά τοκομερίδια. 

Στην περίπτωση, που έχει μεσολαβήσει πληρωμή το¬ 
κομεριδίου, η παρακράτηση του φόρου των εισπραχθέ- 
ντων τοκομεριδίων θα γίνεται σωρευτικά. Δηλαδή, ο 
φόρος για το σύνολο των εισπραχθέντων τοκομεριδίων 
καταβάλλεται άμεσα στη Τράπεζα της Ελλάδος, η οποία 
εν συνεχεία θα πιστώνει το Ελληνικό Δημόσιο. 

Για τη διάθεση αυτή δεν θα δοθεί καμία προμήθεια 
διάθεσης. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2006 και για τα επόμενα οικονομικά 
έτη, η οποία θα καλυφθεί από τις κατ’ έτος προβλέψεις 
δαπανών που εγγράφονται στον κρατικό προϋπολογι¬ 
σμό για την εξυπηρέτηση του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 1089838/6612/0016 (3) 

Καθορισμός του ύψους των δικαιωμάτων και εξόδων 
της διοικητικής εκτέλεσης των δικαιούχων προσώ¬ 
πων και του τρόπου είσπραξης αυτών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Εχοντας υπόψη: 

α) Τις διατάξεις του άρθρ. 76 του ν.δ. 356/1974 - Κ.Ε.Δ.Ε. 
(ΦΕΚ 90-1974 τ.Α'), όπως αντικαταστάθηκε με το άρθρο 
31 του ν. 1882/1990 (ΦΕΚ 43/1900 Τ.Α'), 

β) Τις διατάξεις του άρθρου 95 του π.δ. 16/1989 «Κανο¬ 
νισμός Λειτουργίας των Δημοσίων Υπηρεσιών και των 
Τοπικών Γραφείων και καθήκοντα υπαλλήλων αυτών» 
(ΦΕΚ 6/1989 τ.Α'), 

γ) Τα αριθμ.1831/17.2.2005 και 2181/16.6.2006 έγγραφα 
της Ομοσπονδίας Δικαστικών Επιμελητών Ελλάδος με 
τα οποία αιτείται αύξηση των εξόδων και δικαιωμάτων 
της διοικητικής εκτέλεσης, 


δ) την ανάγκη αναπροσαρμογής των εξόδων και δι¬ 
καιωμάτων της διοικητικής εκτέλεσης, 

ε) το γεγονός ότι με την αναπροσαρμογή των εξόδων 
και δικαιωμάτων αυτών δεν δημιουργείται τελικώς δα¬ 
πάνη σε βάρος του Κρατικού Προϋπολογισμού, δεδομέ¬ 
νου ότι καταβάλλονται μεν άμεσα, μετά τη διενέργεια 
των πράξεων εκτέλεσης, στους δικαστικούς επιμελητές, 
αλλά εν συνεχεία βεβαιώνονται και εισπράττονται υπέρ 
του Δημοσίου από τους οφειλέτες κατά των οποίων 
έγινε η εκτέλεση, 

στ) την υπ’ αριθμ. 1033896/2002-4/0016/31.5.2001 (ΦΕΚ 
727 τ.Β'/12.06.2001) απόφαση του Υπουργού Οικονομι¬ 
κών, όπως ισχύει, με την οποία καθορίζεται το ύψος 
και ο τρόπος είσπραξης των δικαιωμάτων και εξόδων 
διοικητικής εκτέλεσης, 

ζ) την κοινή απόφαση με αριθμ. πρωτ. 37930/ΔΙΟΕ 
1264/14.10.2005 (ΦΕΚ 1932Β') του Πρωθυπουργού και του 
Υπουργού Οικονομίας και Οικονομικών, όπως τροποποι¬ 
ήθηκε με την υπ’ αριθμ. 5733/ΔΙΟΕ 179/9.2.2006 όμοια 
(ΦΕΚ 204Β') με την οποία εκχωρούνται αρμοδιότητες 
στους Υφυπουργούς Οικονομίας και Οικονομικών, απο¬ 
φασίζουμε: 

Άρθρο 1 

ΥΨΟΣ ΔΙΚΑΙΩΜΑΤΩΝ ΔΙΟΙΚΗΤΙΚΗΣ ΕΚΤΕΛΕΣΗΣ 
ΚΑΙ ΔΙΚΑΙΟΥΧΑ ΠΡΟΣΩΠΑ 

1. Το ύψος των δικαιωμάτων των δικαστικών Επιμελη¬ 
τών για διενεργηθείσες πράξεις διοικητικής εκτέλεσης 
καθορίζεται ως εξής: 

Α. ΕΠΙΔΟΣΗ 

α) Για την επίδοση κάθε δικογράφου ή εγγράφου και 
την σύνταξη της σχετικής έκθεσης δέκα (10,00) ευρώ. 

β) Σε περίπτωση θυροκόλλησης, για την επίδοση 
αντιγράφου του θυροκολληθέντος εγγράφου στον 
Προϊστάμενο του Αστυνομικού Τμήματος ή Σταθμού ή 
στον Πρόεδρο της Κοινότητας, σύμφωνα με το άρθρο 
128 παρ. 4 εδαφ. β’ του Κ.Πολ.Δικ. και την σύνταξη της 
σχετικής απόδειξης ένα (1,00) ευρώ. 

γ) Για την παράδοση της έγγραφης με απόδειξη ει¬ 
δοποίησης στο Ταχυδρομικό Γραφείο, σύμφωνα με το 
άρθρ.128 παρ.4 εδάφ. γ' Κ.Πολ. Δικ. ένα (1,00) ευρώ. 

δ) Γ ια τη σύνταξη της βεβαίωσης, σχετικά με την πα¬ 
ράδοση της παραπάνω ειδοποίησης στο Ταχυδρομικό 
Γραφείο ένα (1,00) ευρώ. 

ε) Γ ια την αμοιβή του προσληφθέντα μάρτυρα για τη 
θυροκόλληση τρία (3,00) ευρώ. 

Β. ΚΑΤΑΣΧΕΣΗ 

α) Γ ια την ενέργεια αναγκαστικής κατάσχεσης κινη¬ 
τών ή ακινήτων, η αμοιβή καθορίζεται σύμφωνα με την 
ακόλουθη κλίμακα: 

1. Πάγια αμοιβή για κάθε κατάσχεση είκοσι έξι (26,00) 
ευρώ. 

2. Για κάθε βεβαιωμένο ποσό απαίτησης συμπερι- 
λαμβανομένης και της προσαύξησης που αναγράφεται 
στην εκδοθείσα παραγγελία μέχρι 6.500,00 ευρώ υπο¬ 
λογίζεται και προστίθεται ποσοστό αμοιβής ένα τοις 
εκατό (1%). 

3. Για βεβαιωμένο ποσό απαίτησης από 6.500,00 ευρώ 
συμπεριλαμβανομένης και της προσαύξησης και άνω 
υπολογίζεται και προστίθεται ποσοστό αμοιβής μισό 
τοις εκατό (0,50%), το οποίο όμως δεν μπορεί να υπερ¬ 
βαίνει τα εκατόν σαράντα πέντε (145,00) ευρώ. 

β) Για δικαιώματα του μάρτυρα που προσλαμβάνεται 
σε κατάσχεση κινητών ή ακινήτων δέκα ευρώ (10,00) 
ευρώ. 

Γ. ΠΛΕΙΣΤΗΡΙΑΣΜΟΣ 

α) Για τη σύνταξη κάθε προγράμματος πλειστηρια- 
σμού (κινητών ή ακινήτων) ή αναπλειστηριασμού δέκα 
τρία (13,00) ευρώ. 

β) Για τη σύνταξη έκθεσης - πράξης τοιχοκόλλησης 
του προγράμματος πλειστηριασμού κινητών ή ακινήτων 
δέκα (10,00) ευρώ. 

γ) Για την αμοιβή του μάρτυρα που προσλαμβάνεται 
στην τοιχοκόλληση του ως άνω προγράμματος πλει- 
στηριασμού κινητών ή ακινήτων τρία (3,00) ευρώ. 

Δ. ΔΙΚΑΙΩΜΑΤΑ ΑΠΟ ΤΗΝ ΕΚΤΕΛΕΣΗ ΔΙΑΦΟΡΩΝ ΠΡΑ¬ 
ΞΕΩΝ 

α) Για έρευνα που υποδεικνύεται από τον παραγγέ- 
λοντα στα βιβλία μεταγραφών, υποθηκών, κατασχέσε¬ 
ων, διεκδικήσεων, μητρώων αεροσκαφών, αυτοκινήτων, 
νηολογίων, υποθηκολογίων και λοιπών δημοσίων βιβλί¬ 
ων, προς διαπίστωση της περιουσιακής κατάστασης 
οφειλετών του Δημοσίου τέσσερα ευρώ και ογδόντα 
λεπτά (4,80). 

Την ίδια αμοιβή δικαιούται ο δικαστικός επιμελητής 
και όταν, κατά την έρευνά του στα ως άνω βιβλία κ.λπ. 
δεν διαπιστώσει την ύπαρξη περιουσιακών στοιχείων 
των οφειλετών. 

β) Αν η πράξη της εκτέλεσης διαρκέσει δικαιολογη¬ 
μένα περισσότερο από μία ημέρα, για κάθε επί πλέον 
ημέρα, ο δικαστικός επιμελητής εισπράττει έξι ευρώ 
και πενήντα λεπτά (6,50) και κάθε μάρτυρας τρία (3,00) 
ευρώ. 

Εξαιρετικά προκειμένου για πράξεις της διοικητικής 
εκτέλεσης που γίνονται σε νησιά που δεν έχουν κα¬ 
θημερινή συγκοινωνιακή επικοινωνία με την έδρα του 
δικαστικού επιμελητή, για κάθε επί πλέον ημέρα ο δι¬ 
καστικός επιμελητής εισπράττει είκοσι έξι ευρώ (26,00) 
και κάθε μάρτυρας είκοσι έξι ευρώ (26,00). 

γ) Γ ια τη σύνταξη κάθε έκθεσης, εκτός από την έκθεση 
επίδοσης ένα ευρώ και εξήντα λεπτά (1,60) για το πρώτο 
φύλλο και επίσης ένα ευρώ και εξήντα λεπτά (1,60) για 
κάθε ένα από τα επόμενα φύλλα. 

δ) Γ ια την έκδοση κάθε αντιγράφου, κατασχετήριας 
έκθεσης ή προγράμματος πλειστηριασμού ένα ευρώ και 
εξήντα λεπτά (1,60) για κάθε φύλλο αυτού. 

ε) Γ ια τη σύνταξη περίληψης έκθεσης κατάσχεσης ή 
προγράμματος πλειστηριασμού ένα ευρώ και εξήντα 
λεπτά (1,60) για το πρώτο φύλλο και ογδόντα λεπτά του 
ευρώ (0,80) για κάθε ένα από τα επόμενα φύλλα, 
στ) Για τη σύνταξη κάθε αίτησης ένα (1,00) ευρώ, 
ζ) Γ ια ενέργεια κατάθεσης εγγράφων της εκτέλεσης 
στον υπάλληλο του πλειστηριασμού ένα (1,00) ευρώ. 

η) Γ ια μέριμνα δημοσίευσης εγγράφων εκτέλεσης ένα 
(1,00) ευρώ. 

θ) Για έκδοση πιστοποιητικού ή βεβαίωσης ογδόντα 
λεπτά του ευρώ (0,80). 

ι) Γ ια τις εκτός της περιφερείας του Δήμου, που έχει 
την έδρα του το Πρωτοδικείο, στο οποίο είναι διορισμέ¬ 
νος ο δικαστικός επιμελητής, ενεργούμενες επιδόσεις 
και λοιπές πράξεις διοικητικής εκτέλεσης, καταβάλλε¬ 
ται, εκτός από τα απαιτούμενα οδοιπορικά έξοδα και 


πρόσθετη αμοιβή τόσο για τη μετάβαση όσο και για 
την επιστροφή είκοσι λεπτά του ευρώ (0,20) για κάθε 
χιλιόμετρο απόστασης. 

Η χιλιομετρική απόσταση υπολογίζεται από το κέντρο 
κάθε Δήμου ή Κοινότητας της έδρας του Πρωτοδικείου 
ή Ειρηνοδικείου που έχει την κύρια έδρα του ο Δικαστι¬ 
κός Επιμελητής σύμφωνα με τους πίνακες χιλιομετρικών 
αποστάσεων του αρμοδίου Υπουργείου. 

Επίσης την ίδια αμοιβή δικαιούται και ο μάρτυρας, 
εφόσον είναι υποχρεωτική η παρουσία του στις παρα¬ 
πάνω πράξεις. 

ια) Για πράξεις της εκτέλεσης που γίνονται τις νυχτε¬ 
ρινές ώρες, Κυριακές ή επίσημες αργίες, μετά από ειδική 
άδεια, τα προβλεπόμενα από την παρούσα δικαιώματα, 
τόσο για τον δικαστικό επιμελητή όσο και για το μάρτυ¬ 
ρα, προσαυξάνονται κατά πενήντα τοις εκατό (50%). 

Ιβ) Για κατάσχεση περισσοτέρων του ενός ακινήτων 
που γίνεται με την ίδια παραγγελία, συντάσσεται μία 
έκθεση κατάσχεσης, ο δε δικαστικός επιμελητής δικαι¬ 
ούται για κάθε επί πλέον ακίνητο μόνο την πάγια αμοιβή 
των είκοσι έξι (26,00) ευρώ. 

2. Οι συμβολαιογράφοι, για την ενέργεια από αυτούς 
διαφόρων πράξεων της διοικητικής εκτέλεσης, εισπράτ¬ 
τουν το μισό (1/2) των δικαιωμάτων της κοινής εκτέλεσης, 
οι δε προσλαμβανόμενοι από αυτούς κήρυκες προς ενέρ¬ 
γεια κήρυξης σε πλειστηριασμό δεκατρία (13,00) ευρώ. 

Σε περίπτωση ματαίωσης του πλειστηριασμού ει¬ 
σπράττουν για δικαιώματα του κήρυκα το μισό (1/2) 
των παραπάνω δικαιωμάτων. 

Ειδικά όμως σε περίπτωση ματαίωσης του πλειστη- 
ριασμού λόγω ελλείψεως Κήρυκα ο συμβολαιογράφος 
δεν δικαιούται τις αμοιβές αυτές. 

3. Οι διοριζόμενοι από τον Προϊστάμενο της Δ.Ο.Υ. 
πραγματογνώμονες στις περιπτώσεις κατά τις οποίες η 
εκτίμηση της αξίας των κινητών που κατάσχονται απαι¬ 
τεί ειδικές γνώσεις εισπράττουν από είκοσι εννέα ευρώ 
και τριάντα πέντε λεπτά (29,35) έως ογδόντα οκτώ ευρώ 
και τέσσερα λεπτά (88,04) ύστερα από προηγούμενη 
έγκριση της Διεύθυνσης Εισπράξεως Δημοσίων Εσόδων 
του Υπουργείου Οικονομίας και Οικονομικών. 

4. Τα δικαιώματα, για τους διοριζόμενους φύλακες 
κατασχεμένων κινητών πραγμάτων, ορίζονται από ένα 
ευρώ και εξήντα λεπτά (1,60) έως δύο ευρώ και ενενήντα 
τρία λεπτά (2,93) για κάθε ημέρα φύλαξης κατά την 
κρίση του Προϊσταμένου της Δ.Ο.Υ. και ανάλογα με το 
είδος της προσφερόμενης υπηρεσίας. 

Αν ως φύλακας και μεσεγγυούχος ορισθεί ο «καθού», 
αυτός δεν δικαιούται των παραπάνω δικαιωμάτων. 

5. Τα δικαιώματα για τον οριζόμενο, σύμφωνα με το 
άρθρο 21 παρ.3 του ν.δ. 356/1974, υπάλληλο επί του 
πλειστηριασμού Ειρηνοδίκη ή Γραμματέα Ειρηνοδικεί¬ 
ου ή υπάλληλο της Δ.Ο.Υ. ορίζονται σε δεκαέξι (16,00) 
ευρώ. 

6. Οι υπάλληλοι των Δημοσίων Οικονομικών Υπηρεσιών 
(Δ.Ο.Υ.) για τις ενεργούμενες απ’ αυτούς επιδόσεις και 
λοιπές γενικά πράξεις διοικητικής εκτέλεσης, εισπράτ¬ 
τουν το μισό (1/2) των καθοριζομένων ανωτέρω δικαιω¬ 
μάτων για τους δικαστικούς επιμελητές. Σε περίπτωση 
μη ύπαρξης δικαστικών επιμελητών οι υπάλληλοι των 
Δ.Ο.Υ. για όλες γενικά τις πράξεις διοικητικής εκτέλεσης 
εισπράττουν τα 2/3 των καθοριζομένων δικαιωμάτων 
για τους δικαστικούς επιμελητές. 

7. Ο εκπρόσωπος του Δημοσίου Προϊστάμενος Δ.Ο.Υ. 
ή οριζόμενος από αυτόν εφοριακός υπάλληλος, για την 
παράστασή του σε πλειστηριασμό, που γίνεται σε μη 
εργάσιμη για τις δημόσιες υπηρεσίες ημέρα, εισπράττει 
είκοσι δύο (22,00) ευρώ, σε περίπτωση δε ματαίωσης 
του πλειστηριασμού το μισό (1/2) των δικαιωμάτων αυ¬ 
τών. 

Αν ο πλειστηριασμός γίνεται σε εργάσιμη για τις δη¬ 
μόσιες υπηρεσίες ημέρα, ο εκπρόσωπος του Δημοσίου 
για την παράστασή του στον πλειστηριασμό αυτό δι¬ 
καιούται ποσού δεκατριών (13,00) ευρώ. 

Άρθρο 2 

ΥΨΟΣ ΕΞΟΔΩΝ ΔΙΟΙΚΗΤΙΚΗΣ ΕΚΤΕΛΕΣΗΣ 
ΚΑΙ ΔΙΚΑΙΟΥΧΑ ΠΡΟΣΩΠΑ 

1. Τα οδοιπορικά έξοδα που πραγματοποιούνται από 
τους επιμελούμενους πράξεις κατάσχεσης ή για την 
περαίωση άλλων πράξεων της διοικητικής εκτέλεσης, 
καθορίζονται με βάση την εκάστοτε ισχύουσα απόφαση 
του Υπουργού Μεταφορών και Επικοινωνιών, δικαιούχοι 
δε αυτών είναι οι κατά περίπτωση καταβάλλοντες αυτά 
δικαστικοί επιμελητές, υπάλληλοι των Δημοσίων Οικο¬ 
νομικών Υπηρεσιών και λοιπά όργανα της διοικητικής 
εκτέλεσης. 

2. Τα έξοδα δημοσίευσης δια του Τύπου των διαφόρων 
εγγράφων της διοικητικής εκτέλεσης, καθορίζονται με 
βάση την ισχύουσα διατίμηση, δικαιούχοι δε αυτών είναι 
οι εκδότες των οικείων Εφημερίδων ή δελτίων. 

3. Σε περίπτωση καταβολής των ανωτέρω εξόδων από 
τον Προϊστάμενο της Δημόσιας Οικονομικής Υπηρεσίας 
ή όργανο της διοικητικής εκτέλεσης, δικαιούχοι των 
εξόδων είναι τα πρόσωπα αυτά. 

4. Τα ταχυδρομικά τέλη της αποστελλομένης με από¬ 
δειξη ειδοποίησης, σύμφωνα με το άρθρ. 1 παρ. 1 Αγ' 
της παρούσας απόφασης, καθορίζονται με βάση την 
ισχύουσα κάθε φορά απόφαση του Υπουργείου Με¬ 
ταφορών και Επικοινωνιών και δικαιούχοι αυτών είναι 
οι κατά περίπτωση καταβάλλοντες αυτά δικαστικοί 
επιμελητές και λοιπά αρμόδια όργανα της διοικητικής 
εκτέλεσης. 

5. Τα έξοδα μεταφοράς των κατασχεθέντων κινητών 
καθορίζονται κατόπιν συμφωνίας μεταξύ του Προϊστα¬ 
μένου της Δημόσιας Οικονομικής Υπηρεσίας και του 
προσώπου ή των προσώπων που χρησιμοποιούνται για 
τη μεταφορά. 

6. Τα μισθώματα των ακινήτων, που χρησιμοποιού¬ 
νται για την φύλαξη των κατασχεμένων, καθορίζονται 
κατόπιν συμφωνίας του Προϊσταμένου της Δ.Ο.Υ. και 
τον εκμισθωτή. 

Άρθρο 3 

ΤΡΟΠΟΣ ΕΙΣΠΡΑΞΗΣ ΤΩΝ ΕΞΟΔΩΝ ΚΑΙ 
ΔΙΚΑΙΩΜΑΤΩΝ ΔΙΟΙΚΗΤΙΚΗΣ ΕΚΤΕΛΕΣΗΣ 

1. Η είσπραξη των εξόδων και δικαιωμάτων της διοι¬ 
κητικής εκτέλεσης πραγματοποιείται, αφού αυτά προη¬ 
γουμένως εκκαθαριστούν και προσδιοριστούν σύμφωνα 
με το άρθρ. 77 του ν.δ. 356/1974, προσκομίζοντας προς 
τούτο οι δικαιούχοι στην αρμόδια Δ.Ο.Υ. ως δικαιολο- 
γητικά τα ακόλουθα: 

α) Κατάσταση σε έξι (6) αντίγραφα - που εκδίδεται 
από το δικαιούχο και θεωρείται, μετά από έλεγχο του 
Προϊσταμένου του δικαστικού Τμήματος, από τον Προ¬ 


ϊστάμενο της οικείας Δημόσιας Οικονομικής Υπηρεσίας 
και η οποία περιέχει για κάθε οφειλέτη αναλυτικά και 
στο σύνολο τα δημιουργηθέντα σε βάρος του έξοδα 
και δικαιώματα. 

β) Αντίγραφο της κατά το άρθρ. 77 του ν.δ. 356/1974 
απόφασης του Ειρηνοδίκη ή περίληψη αυτής, η οποία 
μπορεί και να καταχωρείται στην παραπάνω κατάστα¬ 
ση. 

γ) Απόδειξη παροχής υπηρεσιών του δικαιούχου και 
στην περίπτωση κατά την οποία δεν είναι υποχρεω¬ 
μένος στην έκδοση αυτής της απόδειξης, απόδειξη εί¬ 
σπραξης. 

δ) Διπλότυπο είσπραξης των νομίμων κρατήσεων 

Από τις παραπάνω καταστάσεις η πρώτη χρησιμεύει 
ως τίτλος βεβαίωσης, η δεύτερη επισυνάπτεται στο 
αντίγραφο της περιληπτικής κατάστασης βεβαίωσης 
που προορίζεται για το Ελεγκτικό Συνέδριο και οι 
άλλες δύο, μαζί με την απόδειξη παροχής υπηρεσιών, 
ή την απόδειξη είσπραξης του δικαιούχου, το διπλό¬ 
τυπο είσπραξης των νομίμων κρατήσεων που έγιναν 
και την πιο πάνω απόφαση του Ειρηνοδίκη, αν δεν 
έχει καταχωρηθεί περίληψη αυτής στις παραπάνω 
καταστάσεις, χρησιμεύουν ως δικαιολογητικά για την 
πληρωμή των εξόδων και δικαιωμάτων της διοικητικής 
εκτέλεσης. 

2. Τα έξοδα και δικαιώματα εκτέλεσης πληρώνονται 
από τον Προϊστάμενο της Υπηρεσίας που επισπεύδει 
την εκτέλεση, βεβαιώνονται σε βάρος των οφειλετών 
κατά των οποίων έγινε η εκτέλεση και εισπράττονται 
υπέρ του Δημοσίου. 

3. Σε περίπτωση εκτέλεσης για είσπραξη εσόδων 
Νομικών Προσώπων ή Τρίτων, που τα έσοδά τους 
βεβαιώνονται, σύμφωνα με τις ισχύουσες διατάξεις, 
στις Δημόσιες Οικονομικές Υπηρεσίες, τα έξοδα και 
δικαιώματα της εκτέλεσης καθορίζονται κατά τα ανα- 
φερόμενα στην παράγραφο 1 του άρθρου αυτού και 
καταβάλλονται στον δικαστικό επιμελητή από το Νο¬ 
μικό Πρόσωπο ή Τρίτο για λογαριασμό του οποίου 
έγινε η εκτέλεση. 

4. Όπου στην παρούσα απόφαση αναφέρεται.... Προ¬ 
ϊστάμενος Δ.Ο.Υ. ή υπάλληλος Δ.Ο.Υ., εάν η εκτέλεση 
επισπεύδεται από άλλη Υπηρεσία (Τελωνείο κ.λπ.) εννο¬ 
είται ο Προϊστάμενος Τελωνείου ή της Υπηρεσίας που 
επισπεύδει την εκτέλεση. 

Άρθρο 4 

Η ισχύς της παρούσας απόφασης αρχίζει ένα μήνα 
μετά τη δημοσίευσή της στην Εφημερίδα της Κυβερ- 
νήσεως και αφορά πράξεις εκτέλεσης που γίνονται 
από την ημερομηνία αυτή και μετά, οπότε παύει να 
ισχύει η αριθμ. 1033896/2002-4/0016/31.05.01 (ΦΕΚ 727 
τ.Β/12.6.2001) απόφασή μας περί καθορισμού του ύψους 
των δικαιωμάτων και εξόδων της διοικητικής εκτέλεσης 
των δικαιούχων προσώπων και του τρόπου είσπραξης 
αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 

Αριθ. 27387 (4) 

Κατάργηση με την επωνυμία «Μορφωτική Εστία της 
Κοινότητος Άνω Βιάννου και σύσταση νέου Νομικού 
Προσώπου Δημοσίου Δικαίου με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΒΙΑΝΝΟΥ “ΙΩΑΝΝΗΣ 
ΚΟΝΔΥΛΑΚΗΣΥ 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκησης Οργάνωση, 
Στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 203 του π.δ. 410/1995 «κω¬ 
δικοποίηση σε ενιαίο κείμενο νόμου, με τίτλο «Δημοτικός 
και Κοινοτικός Κώδικας» των ισχυουσών διατάξεων του 
Δημοτικού και κοινοτικού κώδικα όπως τροποποιήθηκαν 
και συμπληρώθηκαν. 

3. Τις διατάξεις των υπ’ αριθμ. 22/48431/5.12.2001,25/ 75076/ 
13.12.1996 και 13775/21.3.1995 Εγκυκλίων του ΥΠΕΣΔΔΑ. 

4. Την υπ’ αριθμ. 41726/20.12.1976 απόφαση του Νομάρχη 
Ηρακλείου, για τη σύσταση ίδιου Δημοτικού Νομικού Προσώ¬ 
που στο Δήμο Βιάννου, με την επωνυμία «Μορφωτική Εστία 
της Κοινότητας Ανω Βιάννου «Ο Ιωάννης Κονδυλάκης». 

5. Την υπ’ αριθμ. 188/2006 απόφαση του Δημοτικού 
Συμβουλίου Βιάννου για την κατάργηση Νομικού Προ¬ 
σώπου με την επωνυμία με την επωνυμία «Μορφωτική 
Εστία της Κοινότητας Ανω Βιάννου «Ο Ιωάννης Κον¬ 
δυλάκης» και σύσταση νέου με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΒΙΑΝΝΟΥ ΙΩΑΝΝΗΣ 
ΚΟΝΔΥΛΑΚΗΣ”». 

6. Την υπ’ αριθμ. 6730/2003 (ΦΕΚ1288/2003) απόφαση του 
Γ.Γ.Π.Κ. για την ανάθεση αρμοδιότητας, αποφασίζουμε: 

Α) Καταργούμε το Νομικό Πρόσωπο του Δήμου με 
την επωνυμία «Μορφωτική Εστία της Κοινότητος Ανω 
Βιάννου» και 

Β) Συστήνουμε νέο Νομικό Πρόσωπο Δημοσίου Δι¬ 
καίου με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΔΗΜΟΥ ΒΙΑΝΝΟΥ ΙΩΑΝΝΗΣ ΚΟΝΔΥΛΑΚΗΣ”», με έδρα 
την Ανω Βιάννα. 

Σκοπός του νέου Νομικού Προσώπου θα είναι: 

Η έρευνα, διατήρηση, ανάδειξη και διάδοση όλων των 
μορφών και τομέων του Κρητικού πολιτισμού από τα 
αρχαία χρόνια μέχρι σήμερα με κάθε πρόσφορο μέσο 
και τρόπο και γενικότερα του πολιτισμού. 

Ειδικότερα οι σκοποί του Νομικού προσώπου θα είναι: 

1. Η συλλογή, διατήρηση και ανάδειξη αντικειμένων της 
παραπάνω περιόδου, του παραδοσιακού τρόπου ζωής και 
χαρακτηριστικών έργων της Κρητικής λαϊκής τέχνης. 

2. Η Λειτουργία ιστορικής και λαογραφικής συλλογής 
και η οργάνωση, προστασία και συντήρηση αυτής. 

3. Η διατήρηση και διάδοση ηθών και εθίμων και ορ¬ 
γάνωση εκδηλώσεων που αναφέρονται σε οποιοδήποτε 
τομέα του Κρητικού Πολιτισμού. 

4. Η διοργάνωση συναντήσεων, ημερίδων, συνεδρίων, 
διαλέξεων, συναυλιών, εκθέσεων, ψυχαγωγικών εκδη¬ 
λώσεων, προβολή ταινιών. 

5. Η έρευνα, η μελέτη, η συλλογή και η έκδοση συγ¬ 
γραμμάτων πολιτιστικού και ιστορικού χαρακτήρα σε 
έντυπα ή ηλεκτρονική μορφή. 

6. Η εφαρμογή, διαχείριση και αξιοποίηση Κοινοτικών, 
Εθνικών και Περιφερειακών προγραμμάτων και χρημα¬ 
τοδοτήσεων που σχετίζονται με το αντικείμενο και τους 
σκοπούς του Νομικού Προσώπου. 


7. Η ανάπτυξη διαπεριφερειακών συνεργασιών με αντί¬ 
στοιχους φορείς Τοπικών Πολιτισμών στα πλαίσια της 
Ευρωπαϊκής Ένωσης. 

8. Η ανάπτυξη οποιοσδήποτε πρωτοβουλίας και δρα¬ 
στηριότητας που θα βοηθήσει στην επίτευξη των σκο¬ 
πών του Νομικού Προσώπου. 

9. Η οργάνωση και ανάπτυξη κάθε μορφής Πνευματι¬ 
κών, καλλιτεχνικών και πολιτιστικών εκδηλώσεων. 

10. Η δημιουργία και λειτουργία τμημάτων Θεάτρου, 
Χορού, Φιλαρμονικής και Μουσικής. 

11. Η λειτουργία και αναβάθμιση της Δημοτικής Βιβλι¬ 
οθήκης (Δανειστικής). 

12. Η δημιουργία και λειτουργία έκθεσης τοπικών 
(αγροτικών) προϊόντων. 

13. Η λειτουργία παραρτημάτων ή γραφείων στην Ανω 
Βιάννο και όπου αλλού είναι ή καταστεί στο μέλλον απα¬ 
ραίτητο. 

14. Η συνεργασία με παρεμφερείς οργανισμούς, εκ¬ 
παιδευτικά ιδρύματα, ερευνητικά κέντρα, υπηρεσίες 
του ευρύτερου δημόσιου τομέα, καθώς και με φυσικά 
η νομικά πρόσωπα ιδιωτικού δικαίου στην Ελλάδα και 
στο εξωτερικό. 

15. Ανάληψη δραστηριοτήτων στα πλαίσια του αντι¬ 
κειμένου, της φιλοσοφίας και των στόχων του Νομικού 
Προσώπου, με σκοπό την εξασφάλιση πόρων. 

16. Η σύσταση Επιστημονικής Ομάδας, η οποία με 
τις εισηγήσεις και προτάσεις της, θα εξασφαλίζει την 
σωστή και απρόσκοπτη λειτουργία του νέου Νομικού 
Προσώπου και την επίτευξη των στόχων του. 

Για την επίτευξη των παραπάνω στόχων δύναται το 
Νομικό Πρόσωπο να προβαίνει: 

α) Στην αξιοποίηση επιστημονικών στελεχών καθώς 
και στελεχών και υπαλλήλων άλλων νομικών Προσώ¬ 
πων Ιδρυμάτων ή φορέων με τη σύναψη συμβάσεων ή 
ανάθεση έργων. 

β) Στην χρησιμοποίηση εξωτερικών συμβούλων και 
ειδικών μελετητών. 

γ) στην αξιοποίηση οποιοσδήποτε μορφής εσόδων ή 
χορηγήσεων. 

• Περιουσία: Στο νέο Νομικό πρόσωπο παραχωρείται 
η χρήση των παρακάτω κτιρίων. 

Α) Το κτίριο του παλαιού Δημοτικού Σχολείου Ανω 
Βιάννου (μετά την αποπεράτωση του νέου Δημοτικού 
Καταστήματος). 

Β) Παραχωρείται η χρήση του ενοικιασμένου κτιρίου 
(Μιχελογιαννάκη) για την Βιβλιοθήκη. 

Γ) Παραχωρείται η χρήση του ενοικιασμένου κτιρί¬ 
ου (Παπαμαστοράκη) για την ιστορική και Λαογραφική 
συλλογή. 

Δ) Παραχωρείται π χρήση του Δημοτικού κτιρίου στα 
Αμιρά (ΣελΟ για τους σκοπούς του νομικού προσώπου 

• Πόροι του Νομικού Προσώπου είναι: 

1. Ετήσια επιχορήγηση του Δήμου Βιάννου με το ποσό 
των 10.000 € τουλάχιστον ετησίως η οποία θα καταβάλλε¬ 
ται σε τρεις (3) τετραμηνιαίες δόσεις και συγκεκριμένα το 
πρώτο ΙΟήμερο Απριλίου, Αυγούστου και Δεκεμβρίου. 

2. Επιχορήγηση από το Κράτος. 

3. Εισφορές, δωρεές, κληρονομιές, κληροδοσίες από 
οποιοδήποτε φυσικό ή νομικό πρόσωπο. 

4. Εισπράξεις από πάσης φύσεως εκδηλώσεις και 

5. Πόροι από δική του περιουσία. 

Εκπροσώπηση 

• Το Νομικό Πρόσωπο εκπροσωπείται στα Δικαστήρια 

από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

• Το συνιστώμενο Νομικό Πρόσωπο καθίσταται καθολι¬ 
κός διάδοχος ως προς τα δικαιώματα και τις υποχρεώσεις 
του καταργούμενου Νομικού Προσώπου «Μορφωτική Εστία 
της Κοινότητος Ανω Βιάννου “Ιωάννης Κονδυλάκης”». 

• Από τις διατάξεις της παρούσας απόφασης προκα- 
λείται δαπάνη 10.000 € σε βάρος του Προϋπολογισμού 
του Δήμου οικονομικού έτους 2006, ενώ η δαπάνη για τα 
επόμενα έτη δεν μπορεί επακριβώς να προσδιορισθεί. 

• Η απόφαση αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 9 Οκτωβρίου 2006 

Με εντολή Γενικού Γραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤ. ΤΖΟΥΑΝΑΚΗΣ 


ΔΙΟΡΘΩΣΗ ΣΦΑΛΜΑΤΟΣ 


(5) 

Στην 4548/612 Απόφαση του Γ ενικού Γ ραμματέα Πε¬ 
ριφέρειας Θεσσαλίας που δημοσιεύθηκε στο ΦΕΚ Β' 
1401/14.9.2006 

στη σελίδα 18604 στην Β' στήλη στον 12 στίχο από 
το τέλος, διορθώνεται: 
το εσφαλμένο «3441/451-13.7.2006» 
στο ορθό «4659/700-17.6.2005» 
στη σελίδα 18604 στην Β' στήλη στον 8 στίχο από το 
τέλος, διορθώνεται: 
το εσφαλμένο «(Β' 1191)» 
στο ορθό «(Β' 955)» 

(Από την Περιφέρεια Θεσσαλίας) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ι11ρ://ννίννν.θί.ίκ - 6-πΐ3ίΙ: »θί)[ίΐ35ίΕί@θ1.ί|ί 




